**ENERGIRENOVERING**

**&**

**STØTTEMULIGHEDER**

**I denne pjece kan du læse lidt om mulighederne for at få støtte i forbindelse med energirenovering af dit hjem. Derudover lidt om støttemuligheder ved renovering af fredede og bevaringsværdige huse. I forbindelse med ansøgninger til private fonde og kulturstyrelsen vil det ofte være ejer som skal ansøge. Hvis man ønsker rådgivning kan man henvende sig til sekretariatet i Det grønne Rum**

**Indholdsfortegnelse:**

Energitilskud / energispareordningen - energihjem.dk 2

Sanistål - sanistaal.com 4

Håndværkerfradrag – haandvaerkerfradrag.dk 5

Miljø- og energifonden af 2005 - energifonden.dk 7

Energifonden.net 7

Puljen til grønne ildsjæle - mst.dk 8

Fredede bygninger - kulturstyrelsen.dk 10

Bevaringsværdige huse - kulturstyrelsen.dk 11

Følgende fonde bevilliger midler til fredede og bevaringsværdige bygninger   12

Diverse hjemmesider med energi-info og lignende 16

**ENERGIHJEM.DK – ENERGITILSKUD**

Energiselskaberne er af staten blevet pålagt at hjælpe med at nedbringe danskernes energiforbrug og derfor kan du søge om tilskud til din energirenovering afhængig af, hvor stor din energiforbedring er.

**Sådan får du energitilskud**

1. Få en håndværker til at kigge på dit hus og afgive et tilbud på energirenoveringen. Det er vigtigt at du husker at søge om tilskud og får accept fra energiselskabet inden arbejdet påbegyndes, da tilskuddet ikke gives per efterbevilling.

2. Kontakt et energiselskab og ansøg om energitilskud (før materiale indkøbes og før håndværker bestilles). Mange energiselskaber har en formular på deres hjemmeside, hvori du skal beskrive energirenoverings type og omfang.

3. Ansøgning og tilskud godkendes af energiselskabet.

4. Håndværker og varer bestilles og arbejdet kan gå i gang.

5. Indsend kontrakter og kvitteringer på udført arbejde til energiselskabet.

6. Tilskud udbetales til din konto.

Tilskuddet er skattefrit og vil i de fleste tilfælde blive overført til din konto, når tilskudskontrakt og dokumentation for det udførte arbejde er godkendt af dit energiselskab. Du skal ikke indberette energibesparelserne til Energistyrelsen – det står det energiselskab, som har givet tilsagn om en energibesparelse for.

**Hvem kan søge om tilskud?**

Energitilskuddet ydes til renoveringer, der medfører en energibesparelse og kan både søges af private boligejere, ejer- og andelsboligforeninger. Energitilskuddet kan også søges til sommerhuse i forbindelse med eksempelvis opsætning af varmepumper eller solceller.

**Hvilke energirenoveringer kan man søge om tilskud til?**

* Alle former for isoleringsopgaver
* Udskiftning af ældre vinduer til energiglas eller energiruder
* Opsætning af solfangere
* Installation af jord- eller solvarme
* Udskiftning af kedel/fyr med et nyt og mere energieffektivt fyr
* Opsætning af varmepumper (der erstatter olie- eller naturgasfyr)
* Samt de fleste former for renoveringer, hvor du nedsætter energiforbruget

**Hvilke energiselskaber, kan man søge om tilskud hos?**

Hos nogle energiselskaber skal man være kunde for at få tilskudsordningen – hos andre skal man ikke. Hvis du ikke kan få tilskud hos dit eget energiselskab, kan du kontakte andre energiselskaber for at høre om de yder tilskud til den form for energirenovering, som du skal foretage. Energiselskabet, du søger tilskud hos, behøver ikke at være placeret i det geografiske område, hvor du bor. Husk at priserne varierer fra energiselskab til energiselskab, så det kan godt betale sig at kontakte flere energiselskaber for at finde ud af, hvad der er den mest fordelagtige løsning for dig. Energihjem har samlet en [liste over hvilke energiselskaber man kan søge om tilskud hos](http://www.energihjem.dk/energiselskaber-med-tilskud/), samt hvor stor en besparelse de forskellige energiselskaber yder. Vær dog opmærksom på, at man kun kan få tilskud fra ét energiselskab.

**Så meget sparer du:**

* [Loftisolering](http://www.energihjem.dk/loftisolering/)

Et typisk ældre hus med gitterspærloft på 120 m2, og en mangelfuld loftsisolering, kan man efterisolere for omkring 18.000 kroner. Her vil energibesparelsen cirka ligge på omkring 40 kWh/år/m2.

* [Hulmursisolering](http://www.energihjem.dk/hulmursisolering/)

Et parcelhus på 120 kvadratmeter vil typisk koste omkring 11.000 kroner at hulmursisolere. Energibesparelsen vil typisk ligge på omkring 100 kWh/år/m2.

* [Energivinduer](http://www.energihjem.dk/energivinduer/)

I en typisk hus på 130 kvadratmeter kan en udskiftning af vinduer med 2 lags termoruder til 2 lags energiruder typisk koste mellem 50.000 og 100.000 kroner afhængig af antallet af vinduer, type og materiale. Udskiftningen kan give dig en varmebesparelse på cirka 145 kWh/m.

**SANISTÅL - SANISTAAL.COM**

Sanistål kan med en aftale fra DONG Energy tilbyde et fast tilskud til danske privatkunder, der vil optimere energiforbruget i helårsboligen.

Hvis boligens primære opvarmningskilde benytter biobrændsel-olie-gas-koks-kul, vil DONG Energy give tilskud til reducering af energiforbruget - eksempler:

|  |  |
| --- | --- |
| * Varmepumpe (luft/vand og væske/vand) | Kr. 9.000 inkl. moms |
| * Oliekedel | Kr. 3.000 inkl. moms |
| * Gaskedel | Kr. 3.000 inkl. moms |
| * Pillefyr/biobrændselskedel | Kr. 3.500 inkl. moms |

Tilskudsmængden gælder alle private husstande i Danmark uanset hvilket energiselskab, de er tilknyttet. De skal blot kunne overholde reglerne for tilskud (se længere nede).

Om ordningen:

Tilskud til energiforbedringer hører under Energispareordningen. Ordningen betyder, at DONG som energiselskab har pligt til at skaffe en vis mængde energibesparelser hvert år. Desuden skal de indberette besparelserne til Energistyrelsen.

Regler for tilskud:

|  |  |
| --- | --- |
| 1. | Gælder kun private husstande. |
| 2. | Gælder kun helårsbeboelse-sommerhuse kan godkendes, såfremt det har  status som helårsbeboelse i BBR-registeret. |
| 3. | Tilskud udbetales til ejer af den private hustand. |
| 4. | Der skal skiftes fra en fast permanent opvarmningskilde, som har været  installeret i boligen i mindst 12 mdr. |
| 5. | Der gives kun tilskud til udskiftning fra 1 eksisterende varmekilde til  1 ny varmekilde. |
| 6. | Man kan ikke sætte en "ny" gammel varmekilde ind, eks. udskifte et  gammelt oliefyr med en 3 år gammel biokedel. |
| 7. | Der gives kun tilskud til udskiftning af hele varmekilden, dvs. ikke  tilskud til f.eks. udskiftning af varmebeholder. |
| 8. | Der gives ikke tilskud til en ny varmekilde i forbindelse med ombygning  hvis boligens BBR-areal udvides. |
| 9. | Den nye varmekilde skal opfylde kravene i BR10 |
|  | Varen skal være købt hos Sanistål A/S. |
|  |  |

**HÅNDVÆRKERFRADRAG – HAANDVAERKERFRADRAG.DK**

6 trin for at opnå håndværkerfradrag

**1. Sikrer dig at du er berettiget til fradraget**

Du skal have et CPR-nummer, være almindeligt skattepligtig i Danmark og være fyldt 18 år inden udgangen af indkomståret. Du kan benytte fradraget i forbindelse med en helårsbolig, hvor du har folkeregisteradresse, samt på eventuelle sommerhuse og fritidshuse.

Fradraget er 15.000 kr. pr. person over 18 år i husstanden. Hvis man er 2 samboende/ægtefæller og 1 søn over 18 år, kan man altså udnytte et fradrag på 45.000 kr. (3 x 15.000 kr.).

NB: Du kan maksimalt få 30.000 kr. pr. husstand + 15.000 kr. for antallet af hjemmeboende børn over 18 år. Du får altså ikke støtte for ekstra voksne der bor, eller har folkeregisteradresse i din husstand, men de kan selv få et fradrag for arbejde, som ligger inden for deres råderet, og som de selv betaler for.

**2. Bestil et stykke arbejde med fradrag**

Du kan få fradrag for en lang række ydelser både inden for servicefaget og håndværkerfaget.

[Se den komplette liste her](http://www.haandvaerkerfradrag.dk/det-kan-du-faa-skattefradrag-for.asp):

* [Reparation, renovering, isolering og udskiftning af tag, tagrender og afløb](http://www.haandvaerkerfradrag.dk/boligens-ydre-rammer/reparation-renovering-isolering-udskiftning-af-tag.asp)
* [Reparation eller udskiftning af ruder og vinduer og døre med glas](http://www.haandvaerkerfradrag.dk/boligens-ydre-rammer/reparation-udskiftning-af-ruder-og-vinduer-og-terrassedore.asp)
* [Reparation, maling og isolering af ydervægge](http://www.haandvaerkerfradrag.dk/boligens-ydre-rammer/reparation-maling-isolering-af-ydervaegge.asp)
* [Forbedringer af boligens tilgængelighed for handicappede](http://www.haandvaerkerfradrag.dk/boligens-ydre-rammer/boligens-tilgaengelighed-for-handicappede.asp)
* [Fornyelse eller etablering af dræn](http://www.haandvaerkerfradrag.dk/boligens-ydre-rammer/fornyelse-eller-etablering-af-draen.asp)
* [Radonsikring](http://www.haandvaerkerfradrag.dk/boligens-ydre-rammer/radonsikring.asp)
* [Installation af solfangere og solceller](http://www.haandvaerkerfradrag.dk/boligens-ydre-rammer/installation-af-solfangere-og-solceller.asp)
* [Installation af husstandsvindmølle](http://www.haandvaerkerfradrag.dk/boligens-ydre-rammer/installation-af-husstandsvindmolle.asp) (Det vides endnu ikke om man kan få fradrag for husstandsvindmøller i 2013 og 2014. Hjemmesiden opdateres når de nye regler er tilgængelige.)

**3. Få dokumentation for arbejdet**

Det er vigtigt at få dokumenteret det arbejde, som udføres. Hvis det er en virksomhed som udfører arbejdet, skal man få en faktura.

Dokumentation skal ikke sendes til SKAT, men SKAT kan bede om at se den, i op til tre år efter udgangen af indkomståret.

**4. Betal for arbejdet med elektronisk betalingsform**

Betalingen til leverandøren skal ske med en elektronisk betalingsform

Betalingskort - Overførsel via bank eller netbank - Indbetalingskort

**5. Oplys din udgift til SKAT i slutningen af året via www.skat.dk/tastselv**

Du skal indtaste din udgift på et særligt indberetningsmodul hos SKAT.

SKAT overfører automatisk de indtastede oplysninger som et fradrag på din årsopgørelse. Udgiften til arbejdsløn bliver trukket fra det beløb, du skal betale skat af i det år hvor arbejdet er udført.

**6. Gem dokumentationen for arbejdet og betalingen**

Gem dokumentation for det udførte arbejde og betalingen i minimum tre år efter indkomstårets udløb.

**MILJØ- OG ENERGIFONDEN AF 2005 - ENERGIFONDEN.DK**

Miljø- og Energifonden af 2005 har til formål at støtte innovation på miljø- og energiområdet, samt at udbrede viden om energibesparelser og bæredygtigt forbrug til borgere i Danmark.

Miljø- og Energifonden af 2005 uddeler efter ansøgning støtte til: foreninger, organisationer og institutioner samt til virksomheder og private iværksættere. Der gives støtte til informations-, undervisnings- og formidlingsaktiviteter på op til 5000 kr. per arrangement. Til iværksættere kan gives lån eller støttebeløb på op til 100.000 kr. til udvikling af nye teknologier og produkter indenfor miljø- og energiområdet.

Støtten kan anvendes til produktudvikling, markedsmodning og tests, mv. men ikke til dækning af lønudgifter.

Der gives ikke støtte til anlægsarbejder baseret på allerede kendt teknologi, dvs. til etablering af solceller, varmepumper, vindmøller mm.

**ENERGIFONDEN.NET**

Energifonden er en almennyttig fond og den suverænt største af sin art i Danmark. I 2014 støtter Energifonden: [Energitjenesten](http://energifonden.net/energitjenesten/), [Samsø Energiakademi](http://energifonden.net/samso-energiakademi/) og [Det Økologiske Råd](http://energifonden.net/det-okologiske-rad/).

Energifonden arbejder pt. på udvikling af en strategi for udbetaling af midler fremadrettet og har pt. ikke åbent for ansøgninger. Energifonden offentliggør information om resultatet af dette arbejde på hjemmesiden, så snart det foreligger. Det forventes at ske før sommerferien 2014.

Der ydes ikke støtte til projekter, der primært har et kommercielt sigte. Dvs. ingen direkte erhvervs- eller forskningsstøtte.

Der ydes ikke støtte til konkrete energiforbedringer med mindre de indgår som et led i en bred uddannelses- eller formidlingsindsats. Dvs. ingen støtte til udskiftning af olie- og gasfyr, efterisolering, etablering af solceller mv.

**MST.DK PULJEN TIL GRØNNE ILDSJÆLE**

Puljen til Grønne Ildsjæle støtter lokalt forankrede samarbejdsprojekter, der gennem borgernære formidlingsaktiviteter og projekter, understøtter den grønne omstilling.

Miljøstyrelsen vil annoncere på mst.dk, når puljen åbner igen i 2014.

Puljen til Grønne Ildsjæle støtter lokalt forankrede samarbejdsprojekter, der gennem borgernære formidlingsaktiviteter og projekter, understøtter den grønne omstilling.

Der kan søges støtte til lokalt forankrede projekter i Danmark og konkrete formidlings- og debataktiviteter vedrørende nye metoder, produkter og forbrugsmønstre, som fremmer en grøn omstilling med lavere ressourceforbrug.

Samarbejdsprojekterne skal være bottom-up projekter, der styrker fællesskabet, skaber nye alliancer og forbinder nye parter. Projekterne skal være borgernære, adfærdsændrende og understøtte det lokale engagement på vej mod en grøn omstilling af samfundet. Endvidere vil der blive lagt vægt på at projekterne har et jobskabende element.

Projekter og aktiviteter kan bestå af udbredelse og styrkelse af nye uafprøvede projektideer og koncepter eller til udbredelse af allerede kendte løsninger. Der lægges vægt på at projekterne er igangsættende og dermed kan fortsætte efter puljemidlerne er ophørt. Dette er dog ikke et krav.

Der kan søges om tilskudsbeløb fra puljen på mellem 40.000 kr. og 500.000 kr. pr. projekt. Der er i alt afsat 20 mio. kr. til fordeling i 2013.

**Hvad kan der søges til?**

Projekter og aktiviteter kan eksempelvis gennemføres indenfor følgende områder:

Bæredygtigt forbrug og grønne forretningsmodeller , eksempelvis:

* Støtte til nye dele-projekter, der baserer deres koncept på lokal involvering og nye ejerformer.
* Byttemarkeder.
* Affaldssortering – mere og bedre.

Bæredygtige byer , eksempelvis:

* Grønne taghaver, byhaver og fælleshaver (urban gardening) og urban agriculture – f.eks. på midlertidige ledige byggearealer, i gårde og parker.
* Øget biodiversitet og vild natur i byerne.
* Grøn bevoksning til bedre luftkvalitet.
* Lokal afledning af regnvand.

Mobilitet , eksempelvis:

* Transportstrategier og -initiativer på borger/medarbejder niveau.
* Tilskud til projekter og aktiviteter begrænser sig ikke til ovenstående områder, der er eksempler til inspiration.

**Hvem kan søge?**

Der kan under puljen til grønne ildsjæle ydes tilskud til enkeltpersoner, sammenslutninger af personer og private foreninger og organisationer i Danmark.

**KULTURSTYRELSEN.DK FREDEDE BYGNINGER**

**TILSKUDSMULIGHEDER FOR FREDEDE HUSE**

Hvis huset er fredet, og man skal i gang med en større ombygning, kan man hos Kulturstyrelsen søge om økonomisk støtte til bygningsarbejder. Støtten kan ydes i form af tilskud, lån, brugte byggematerialer og sagkyndig bistand af evt. arkitekt eller konservator.

Tilskud ydes ikke automatisk, men man kan søge om tilskud samtidig med at man søger om tilladelse. Tilskud tildeles ud fra en konkret vurdering af det enkelte projekt: Tilskuddets størrelse afhænger af bygningens fredningsværdier og af, i hvor høj grad projektet understøtter eller forstærker disse værdier – det, der kaldes de bærende fredningsværdier.

Almindelig vedligeholdelse eller modernisering af bygninger, fx etablering af nyt køkken m.m. støttes ikke. Husk også, at der ikke kan ydes tilskud til allerede påbegyndte byggearbejder.

Støtten er skattefri og skal derfor ikke medregnes til modtagerens skattepligtige indkomst. Det samme gælder efter skattelovgivningen for andre offentlige tilskud, der ydes til dette formål. Kulturstyrelsen har dog pligt til at indberette tilskudsbeløbet til Skat. Evt. tilskud skal modregnes i ens [forfald-pr-år-opgørelse](http://byggeguide.org/finansiering/finansiering/forfald-pr-ar.html).

**FORFALD - PR ÅR**

En særregel i skattelovgivningen giver ejere af fredede bygninger mulighed for at fratrække de faktiske istandsættelsesudgifter (både vedligehold og forbedringer) på ejendommen, uanset om ejendommen anvendes til privat eller til erhvervsmæssigt formål.

Reglen gælder kun for udgifter til selve den fredede bygning og ikke for omgivelserne (have, gårdsplads m.m.), med mindre disse er fredede.

Udgifterne til istandsættelse kan således fratrækkes inden for et fast årligt rammebeløb. Reglen kaldes forfald-pr-år og administreres af BYFO (Bygnings Frednings Foreningen). De enkelte bygningsdele opgøres med den forventede levetid og den i forhold hertil beregnede istandsættelsesudgift pr. år.

Det er en betingelse for fradrag efter forfald-pr-år-ordningen, at ejeren af den fredede bygning hvert år oplyser BYFO om det forbrugte istandsættelsesbeløb. BYFO indberetter herefter beløbet til Skat. Skatteværdien af forfald-pr-år-fradraget er for tiden ca. 30 % - faldende gradvist til 25 % i 2019.

Ring på 45 57 12 22 eller [læs mere om ordningen på www.byfo.dk](http://byggeguide.org/component/weblinks/weblink/21-foreninger/1-bygnings-frednings-foreningen-byfo.html)

**KULTURSTYRELSEN.DK BEVARINGSVÆRDIGE HUSE**

**STØTTE TIL BYGNINGSFORBEDRING AF BEVARINGSVÆRDIGE HUSE**

Man har måske mulighed for at søge om støtte til sit bevaringsværdige hus hos kommunen: fx hvis kommunen har nedsat et bygningsforbedringsudvalg, eller hvis der i en bevarende lokalplan er bestemte retningslinjer for, hvordan huset skal istandsættes.

Man kan søge støtte til tag og fag, hvis huset er erklæret bevaringsværdigt i klasse 1-4. Støtten kan højst udgøre en tredjedel af de samlede udgifter til istandsættelsen og er ofte begrænset til et mindre, fast beløb. Da kommunernes beløbsramme til bygningsforbedring varierer meget, må man forhøre sig om de specifikke krav og tilskudsmuligheder.

**BYFORNYELSESMIDLER**

Det er kommunerne, der administrerer tilskudsordningen, og der er stor forskel fra kommune til kommune. Tilskud ydes måske kun til ejendomme i bestemte byområder, til bevaringsværdige ejendomme eller til bestemte byggearbejder.

Ordningen er stilet til private udlejningsejendomme eller andelsboligforeninger, men dette kan dog variere, således at private boligenheder også kan få støtte. Et af kravene er at "Boligen skal være fra før 1950 og efter kommunens vurdering være væsentlig nedslidt". Generelt kan der ydes støtte til både vedligeholdelsesudgifter og huslejestigninger. Undersøg om kommunen overhovedet har en sådan støtteordning, inden man beder om en forhåndsdrøftelse af projektet.

Se mere på [socialministeriets hjemmeside](http://byggeguide.org/component/weblinks/weblink/6-oevrige/56-socialministeriet-om-bygningsfornyelse.html).

**FØLGENDE FONDE BEVILLIGER MIDLER TIL FREDEDE OG BEVARINGSVÆRDIGE BYGNINGER**

**Augustinus Fonden** Virke for almen velgørende og humane, kunstneriske, videnskabelige eller deslige formål. Ifølge Fondens praksis ydes der ikke social understøttelse til enkeltpersoner. Ej heller ydes der støtte til gennemførelse af studieophold ved danske uddannelsesinstitutioner eller til studieophold i udlandet for grupper. Ansøgningen skal indeholde beskrivelse, budget, CPR-nr. og for institutioner SE-nr. Ansøgningsskema: nej.

Augustinus Fonden, Amaliegade 47, 1256 Kbh. K, tlf.: 33 14 52 93

**Beckett-Fonden** Økonomisk støtte til lægevidenskab, naturbeskyttelse og lignende samt kunst og kultur. Ansøgning skal indsendes i 4 eksemplarer. Der uddeles årligt ca. 6 millioner kr. Se ansøgningsfrist og uddelingstidspunkt på hjemmeside. Ansøgningsskema: nej.

Adv. Peter Varming, Østergade 24A, Postboks 2226, 1018 Kbh. K, tlf.: 33 13 34 01,  fax: 33 91 34 01, hjemmeside: [www.beckett-fonden.dk](http://www.beckett-fonden.dk/)

**Bergiafonden** Fonden støtter afhandlinger og undersøgelser vedrørende bygningskunst og kunsthåndværk.  Ansøgningsskema: nej. Skal ansøges inden: 1. marts og 1. oktober.

Bergiafonden, Adv. John Have, St. Kongensgade 77, 1264 Kbh. K

**Bygningsbevaringsfonden af 1975** Støtter bevaring af arkitektonisk og kulturhistorisk værdifulde bygninger ved tilskud.   Ansøgningsskema: ja. Uddelingstidspunkt: juni og december.

Bygningsbevaringsfonden af 1975, Adv. Bonnie Mürsch, Gothersgade 109, 1123 Kbh. K,  tlf.: 33 12 47 10, fax: 33 12 47 14

**Dronning Margrethes og Prins Henriks Fond** Generelle oplysninger og formål: Fonden støtter kulturelle, videnskabelige og sociale formål. Ansøgningen, ikke over en A-4 side, skal indeholde en kort redegørelse for projektet. Der vedlægges CV og budget. Eventuelt yderligere bilag kan vedlægges. Der ydes ikke støtte med tilbagevirkende kraft.

Uddeling kan også finde sted uden ansøgning, og fonden kan selvstændigt tage initiativ til indstiftelse af en eller flere prisbelønninger indenfor fondens formål.

Ansøgningsfrist: 15. februar (bestyrelsesmøde i maj) og 15. august (bestyrelsesmøde i november).

Ansøgningsskema: Ja. Downloades her eller kan rekvireres ved fremsendelse af frankeret kuvert. Uddeling: Maj og november.

Dronning Margrethes og Prins Henriks Fond, Att.: Mag. art Elisabeth von Buchwald, Postboks 2143, Amaliegade 18, 1015 Kbh. K. Tlf. 33 40 10 10. Fax 33 40 11 26  Administrator: Hofmarskal, kammerherre, ambassadør Ove Ullerup

**Fonden Realdania**  Der støttes kun projekter indenfor det byggede miljø. Dette dækker ikke blot fysiske anlæg i Danmark, men også videndannelse, -opsamling og -formidling. Med fysiske anlæg menes bygninger, men også byrum, haver og andre landskabsanlæg.

Der gives støtte til i store og små projekter, som kan være med til at skabe livskvalitet i det byggede miljø. Der lægges vægt på, at de projekter, der støttes, kommer en bred kreds til gode, og at det i alle betydninger af ordet er "sunde" projekter, der kan være med til at gøre en forskel inden for det byggede miljø. Der støttes fortrinsvis projekter, der går nye veje, er til inspiration for andre eller på anden måde er nyskabende og er med til at gøre en forskel i det byggede miljø. Primært projekter i Danmark støttes.   Ansøgningsskema: ja.

Realdania, Nikolai Eigtveds Gade 28, 1402 Kbh. K, tlf.: 70 11 66 66, e-mail: [realdania@realdania.dk](mailto:realdania@realdania.dk)  hjemmeside: [www.realdania.dk](http://www.realdania.dk/)

**Fonden for Træer og Miljø** Gennem oplysning, forskning m.v. at støtte bestræbelser for at bevare eller nyskabe træplantninger, enkelttræer og buske, der er værdifulde miljømæssigt eller i botanisk, kulturhistorisk eller æstetisk henseende.

Støtte ydes til almennyttige og kulturhistoriske formål. Støtten kan kun ydes inden for landets grænser. Støtte gives som hovedregel i form af træer til nye plantningsprojekter eller til renovering af parker, alléer og lign. Kontoret har åbent mandag til torsdag kl. 10-14.

Ansøgningsskema: nej.  Uddelingstidspunkt: plantningssæsonerne.

Fonden for Træer og Miljø, Bentzonsvej 52, Postboks 92, 2000 Frederiksberg, tlf.: 38 11 32 05,  fax: 38 11 32 05, hjemmeside: [www.fondenfortraeerogmiljoe.dk](http://www.fondenfortraeerogmiljoe.dk/)

**Frk. Alma Caroline Madsens Mindelegat** Til institutioner, der har til formål at varetage de interesser, der knytter sig til bevaring af landets naturskønhed.   Ansøgningsskema: nej. Skal ansøges inden: 1. februar. Uddelingstidspunkt: februar.

**Frøken Constance Fuhrs Fond** Fonden har til formål at yde støtte til gamle bygningers bevaring i overensstemmelse med det formål, der varetages af 'Foreningen til gamle bygningers bevaring'. Ansøgningsskema: nej.

Advokatkontoret, Adv. Per Harder, Valkendorfsgade 16, 1151 Kbh. K

**Rockwool Fonden**At støtte videnskabelige, humanitære, kunstneriske eller sociale formål, samt at bidrage til forbedring af miljø og samfundsudvikling.   Ansøgningsskema: nej.

Rockwool Fonden, Hovedgaden 584, 2640 Hedehusene, tlf.: 46 56 03 00, fax: 46 59 10 92,  e-mail: [rockwool.fonden@rockwool.org](mailto:rockwool.fonden@rockwool.org) , hjemmeside: [www.rockwoolfonden.dk](http://www.rockwoolfonden.dk/)

**Simon Spies Fonden**A) Almennyttige og almenvelgørende formål. B) Almen fremme af erhvervslivet. C) Personer, virksomheder eller institutioner, som bestyrelsen finder, har ydet eller som må påregnes at ville yde en særlig indsats indenfor videnskab, kunst, kultur, sport, erhvervsliv eller på anden måde.  Privatpersoner og mindre grupper (eks. skoleklasser) kan dog ikke ansøge fonden. Der uddeles ca. 1 mio. kr.   Ansøgningsskema: nej. Skal ansøges inden: 1. marts/november. Uddelingstidspunkt: april og december.

Simon Spies Fonden, Administrationschef Annette Weinold, Sct. Gertrudsstræde 10, 1129 Kbh. K, tlf.: 70 27 10 80, fax: 33 93 69 68, e-mail: [spiesfonden@mail.tele.dk](mailto:spiesfonden@mail.tele.dk)

**Skibsreder Carsten Brebøls Almennyttige Fond**Legater hovedsageligt til organisationer og foreninger etc., hvor beløbet skal anvendes til glæde/gavn for hele den brede danske befolkning, herunder:  Støtte til bevarelse af dansk sprog, herunder Dansk Sprognævn.  Støtte til kunstnerisk eller litterær virksomhed med liberalt/humanistisk tilsnit.  Støtte til bevarelse af fredede eller - efter bestyrelsens skøn - fredningsværdige landejendomme. Forudsat at danskerne har adgang til at besøge/bese de omtalte bygninger både udvendigt såvel som indvendigt. Fremme af avlen af gammel dansk hønsehund i Danmark. Støtte til organiseret festivitas til minde om væsentlige begivenheder i Danmarkshistorien, der er åben for offentligheden.  Legater kan uddeles i form af gave eller i form af lån på favorable vilkår. Opfølgning på projektet må forventes. Ansøgningsskema: Nej. Skal ansøges inden: 1. december. Uddelingstidspunkt: januar.

Skibsreder Carsten Brebøls Almennyttige Fond, v/Bestyrelsesformand Klaus Vilstrup, Egernvej 14,  2000 Frederiksberg

**Sonning-Fonden**Sonning-Fonden uddeler én gang om året - i juni måned - en række beløb til almennyttige kulturelle formål, herunder støtte til restaurering eller genopbygning af historiske og bevaringsværdige bygninger.

Projekter, der er påbegyndt eller afsluttes inden uddelingen i juni måned, vil ikke komme i betragtning. Ansøgningsskema findes på www.ku.dk/sonning-fonden. Skemaet skal i udfyldt og underskrevet stand indsendes til sekretariatet inden den på skemaet anførte dato.

Ansøgningsskema: Ja. Skal ansøges inden: Primo april. Uddelingstidspunkt: Juni.

Sonning-Fondens sekretariat, Dan-Ejendomme as, Tuborg Boulevard 12, 2900 Hellerup, tlf.: 39 46 62 54, fax: 70 30 20 21, e-mail: [hon@dan-ejendomme.dk](mailto:hon@dan-ejendomme.dk)

**DIVERSE HJEMMESIDER MED ENERGI-INFO OG LIGNENDE**

ÆNDRING AF LEJELOVEN - ENERGIRENOVERING

<http://www.mbbl.dk/nyheder/nyhed/aendring-af-lejeloven-vil-give-bedre-boliger-de-samme-penge>

PULJEN TIL GRØNNE ILDSJÆLE

<http://www.mst.dk/Borger/baeredygtig_udvikling/groenne_ildsjaele/>

SOLCELLER

<http://ren1ergi.dk/solel/derfor-solceller>

BILLIG EL

<http://samenergi.dk/blog-om-el>

PROJEKTUDVIKLING

<http://www.kk.dk/da/brugbyen/hjaelp-til-projekter/raadgivning>

BRUGERINDDRAGELSE

<http://renover.dk/brugerinddragelse-kvalitetssikrer-renovering/>

RENOVERING AF FREDEDE BYGNINGER

<http://renover.dk/>

ENERGISPAREMULIGHEDER

<http://www.energisparesiden.dk/privat/>

SOCIALØKONOMISKE VIRKSOMHEDER

<http://koeb-socialt.dk/medlemskriterier/#sthash.fSij07gG.dpbs>

RENOVERINGS ERFARING

<https://byg-erfa.dk/arrangementer>